РЕПУБЛИКА СРБИЈА

ОПШТИНСКA УПРАВА

ОПШТИНЕ ДОЉЕВАЦ

Број: 404-2-4/2020-03

13.03.2020. год.

Д о љ е в а ц

ПРЕДМЕТ: Одговор на постављено питање у вези јавне набавке у отвореном поступку, радови, грађевински радови на реконструкцији, санацији и адаптацији Основне школе „Вук Караџић“ на кп.бр. 2060 КО Дољевац у Дољевцу

У вези постављених питања за јавну набавку у отвореном поступку, радови грађевински радови на реконструкцији, санацији и адаптацији Основне школе „Вук Караџић“ на КП бр. 2060 КО Дољевац у Дољевцу, број 404-2-4/2020-03, а која гласе:

**Питање бр. 1**

Ускладу са конкурсном 404-2-4/2020-03, а у вези позиције 8.3- СТОЛАРСКИ РАДОВИ, тачка 8.3. у опису стоји „израда и постављање застакљених ПВЦ прозора застакљених равним стаклом д=4мм“, док у достављеним шемама у техникој спецификацији за позиције са ознакама од XIV до XXII стоји да је столарија од алуминијума застакљена памплекс стаклом 3+3+3.

Питање 1. Да ли се понуда ради по опису из предмера или по достављеним шемама?

**Oдговор бр. 1.**

Понуда за позицију **8.3. се ради по опису из предмера:** " Израда и постављање вишеделних застакљених PVC прозора. Прозоре израдити од високоотпорног тврдог PVC-a са вишекоморним системом профила...";

**Питање бр. 2.**

Даље, код позиције 8.5.- СТОЛАРСКИ РАДОВИ, тачка 8.5. у опису и у шеми не стоји од чега је испуна прозорских окана, осим описа да је алуминијумска конструкција.

**Дефинисати од чега је испуна прозора код позиције 8.5?**

**Одговор бр. 2.**

У оквиру тачке предмера 8.5 предвиђа се "Испуна прозора од двоструког нискоемисионог стакла d=4+16+4mm";

**Питање бр. 3.**

Од чега је тражени склоп обзиром да исти није дефинисан ни у позицији предмера?

**Одговор бр.3.**

Одговором на питање број 2. је дефинисан склоп позиције 8.5.

**Питање бр. 4.**

Да ли је могуће изменити тражени сертификат за склоп, обзиром да би исти требао Наручилац да захтева од потенцијалног Извођача приликом уградње, јер резултати таквог атеста су у директној зависности како од склопа, тако и од саме конструкције и димензије отвора, те је логичније тражити захтеване атесте материјала од којих се наведени склоп тражи (профил, оков, стакло)? Поседовање самог атеста за пројектовани склоп заначи да неко треба у тренутку достављања понуде да већ има тражени сертификат, чиме сматрамо да смо као потенцијални понуђачи дискриминисани тиме што немамо тражени атест као доказ за нешто што тек треба да се уради по пројектној документацији. Тражени атест се испостави непосредно пре израде, односно, уградње саме задате позиције.

**Одговор бр. 4.**

Понудом доставити технички лист производа којим се доказују основне захтеване карактеристике материјала од којих је предвиђен склоп. Сертификат за склоп, којим се доказују захтеване карактеристике склопа доставити приликом извођења радова, пре уградње.

**Питање бр. 5**

Којим сертификатом треба доказати антибактеријско својство материјала?

**Одговор бр. 5.**

У делу захтеваних критеријума за понуђене материјале и опрему дато је да се као доказ усаглашености са захтеваним карактеристикама доставља технички лист производа којим се доказују захтеване карактеристике, односно потврђује да понуђени материјал има антибактеријско својство. Захтевани степен антибактеријског својства према стандарду: ISO 846: Део **C** је да “не подржава раст бактерија”.

**Питање бр. 6**.

Који степен противклизности је потребно да поседује одговрајаћи материјал и којим сертификатом се доказује?

**Одговор бр. 6.**

У делу захтеваних критеријума за понуђене материјале и опрему дато је да се као доказ усаглашености са захтеваним карактеристикама доставља технички лист производа којим се доказују захтеване карактеристике, односно потврђује да понуђени материјал има противклизно својство. Захтевани степен отпорности на клизање је R9, према стандарду DIN 51130.

**Питање бр.7**

Шта се подразумева под „добром отпорношћу на хемикалије“?

**Одговор бр. 7.**

Под добром отпорношћу на хемикалије се подразумева да понуђени материјал поседује степен „добре отпорности“ на хемикалије, према стандарду: ISO 26987.

**Питање бр.8**.

Коју класу противпожарности материјал мора поседовати?

**Одговор бр. 8.**

Понуђени материјал мора поседовати најмању класу ватроотпорности Bfl-s1 (тешко запаљив), према стандарду: EN 13501-1.

Комисија за јавне набавке